בית המלך בשאכן

בית המלך בשאכן (בגרמנית: Königshaus am Schachen) הוא וילה קטנה (Schlösschen) בשאכן , בהרי וטרשטיין , כ-10 ק"מ מדרום לגרמיש-פרטנקירכן שבבוואריה, גרמניה, שנבנתה על ידי לודוויג השני, מלך בוואריה. הבית נבנה בין השנים 1869 ל-1872. מיקום בית המלך על השאכן ממוקם באתר שאכן, 1,866 מטרים מעל גובה פני הים, שממנו נשקף מבט על רקע ההרים הדרמטי של רכס הרי וטרשטיין, ועל הצוגשפיצה, ההר הגבוה ביותר בגרמניה. הבית שוכן במרחק של כ-10 ק"מ מדרום לגרמיש-פרטנקירכן שבבוואריה. ניתן להגיע אליו רק בדרך יער באורך 10 ק"מ, או בהליכה מאומצת של שלוש וחצי שעות, הכוללת עלייה של 1,000 מטר, בין אם מטירת אלמאו או מגרמיש-פרטנקירכן. היסטוריה בית המלך על השאכן נבנה בין השנים 1869 ל-1872 עבור לודוויג השני, מלך בוואריה, ותוכנן על ידי האדריכל גאורג פון דולמן . הוא מתואר לעיתים קרובות כבקתת ציד , אף שלודוויג מעולם לא השתמש בו למטרה זו, כיוון שלא אהב לצוד. לודוויג נהג לבקר במקום לעיתים קרובות, וניצל אותו לחגיגות ימי הולדת וימי נישואים. המבנה הוא הפחות מוכר מבין הארמונות שבנה לודוויג. חדר אחד, הידוע בשם "החדר הטורקי או המורי", תופס את כל הקומה העליונה של הטירה, ומעוצב בפאר רב בסגנון אוריינטלי. עיצוב הפנים הראוותני של הקומה העליונה עומד בניגוד מוחלט לחלק החיצוני ולקומת הקרקע, אשר בנויים בצורה צנועה יחסית בסגנון בקתה אלפינית, כפי שהיו נבנות לעיתים קרובות מסעדות למטיילים. הגן האלפיני על השאכן צמוד לבית עצמו נמצא "הגן האלפיני על השאכן" ("Alpengarten auf dem Schachen") על פני שטח של כ-10 דונם. זהו גן בוטני אלפיני בגובה של כ-2,000 מטר, המכיל למעלה מ-1,000 מיני צמחים מהרי האלפים ועד ההרי ההימלאיה. הגן מתוחזק על ידי הגן הבוטני מינכן-נימפנבורג ופתוח בחודשי הקיץ מדי יום בין השעות 8:00 ל-17:00. נכון לשנת 2018, עלות הכניסה הייתה 2.50 יורו. אף על פי שהרי וטרשטיין הם בעיקר אבן גיר, אבן הגיר והדולומיט מתבלים באופן שונה: דולומיט מתפרק לרסיסים ושבבים שעליהם משגשגים צמחים מסוימים במיוחד. גיר מתבלה כימית, ונוצרת התגבשות סידנית שבה מים מחלחלים במהירות. לעומת זאת, אבן חול מספקת קרקעות חרסיתיות ודלות גיר השומרות היטב על מים. בסך הכל, 42 ערוגות צמחים מוקצות לאזורים גאוגרפיים שונים: היער הבווארי, הרי האלפים, הרי הקרפטים, פטגוניה, הרי הרוקי – והרי ההימלאיה. גלריה קישורים חיצוניים אתר האינטרנט הרשמי של בית המלך בשאכן (בגרמנית ובאנגלית) הערות שוליים